《阊阖开》
明代·霍与瑕

阊阖开，临九垓，正面南离俯交阯。道一风同万馀里，哲人应运绥福履。

绥福履，践泰阶。开府南州星几回，河清海晏越裳来。

天子有新命，元老归来曰：总是宪台宪万邦哉。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。